Hvidovre den 18. marts 2019

Referat fra årsmøde i DH-Hvidovre

**Mandag den 18. marts 20019**

**Kl: 18:00-20:30**

**Frihedens Idrætscenter – Fælles Klublokale**

**Dagsorden:**Afbud: Jeanette og Helle

Deltagere: Grethe, Anders, Anni, Anne, Niels, Gunnar, Bernhard, Tina, Kim, Bente, samt Anni og Jane (begge Sind)

Pkt. 1 Valg af dirigent

Anders blev valgt

Pkt. 2 Valg af referent  
 Anja blev valgt

Pkt. 3 Godkendelse af dagsorden  
 Dagsorden blev godkendt uden tilføjelser

Pkt. 4 Valg af stemmetællere   
 Der var ikke behov for udpegning af stemmetællere

Pkt. 5 Fremlæggelse af beretning for år 2018 – til godkendelse

Formanden beretning blev godkendt - Skriftlig beretning udsendt med dagsordenen

Året har været præget af travlhed og mange høringssvar. Mange nye deltagere i DH-arbejdet. Del af DH ønske om at være mere synlig (bl.a. Facebook). Politikere har viden om hvem Handicaprådet er, - og vi bliver taget alvorligt. DH følger den udarbejdede handleplan. 2018 var der bl.a. fokus på retssikkerhed og i 2019 må dette forventes endnu mere aktuelt. Ny ankestatik (også kaldet ”tørresnoren”). Hvidovre er stadig i den tunge ende. På Voksenhandicapområdet er omgørelsesprocenten i Hvidovre helt oppe på 48% . Her sender Ankestyrelsen sagen til genbehandling eller Ankestyrelse omgør Hvidovre Kommunes afgørelse. Landsgennemsnittet er på 33%, så der er grund til at være opmærksomme. I 2018 stort fokus på børnehandicapområdet, men det er vokset i 2018 versus 2017. DH er vidende om, at langtfra alle har ressourcerne til at klage. Fokus på det specialiserede undervisningsområde i 2018 – besparelse på dkk 11 mio. lige efter nytår (nyt budgetår). Sagen skal til genbehandling i BU-udvalget, og der er den for så vidt endnu. 500 underskrifter på protestskrivelse til KB. Samme tendens sker på voksenområdet – altså pludselige besparelser. DH har gentagne gange påtalt underprioriteringen af området. I 2017 udarbejdede man oplæg til ny handicappolitik – langstrakt proces. I 2018 udmøntede arbejdet sig i en ny handicappolitik. God dialog fra borgermødet i 2017. DH Hvidovre deltog i mange møder med alle centrene for at få tydeliggjort netop centerets indspark. Nyt borgermøde i 2018 og slutteligt input. DH har kæmpet for at opfølgning af politikken, og forpligtelsen af de enkelte forvaltninger til at udarbejde handleplaner. Et Fokusområde i DH er idræt. Har været svært at ”få prikket hul på bylden”. Hvidovre Kommune har nu meldt sig ind i Den Fælleskommunale Idrætspulje, og indtil videre har der været god respons fra foreningerne. Afventer respons fra Kultur og Fritidsudvalget. Obs på Frihedens Svømmehal og betjening af skabslåse. Udbedring sket kort tid herefter. Borde og bænke og rampe på Hvidovre Strand forventes igangsat i april/maj 2019. DH har foreslået indvielse af forbedringerne i kommunalt regi. DH deltager i dialogmøder med Ældrerådet på flere områder. Tidligere var fokus mere på tilgængelighed. Nu er det bredere fokuseret, men det undrer dog indimellem DH hvad Ældrerådet ønsker at sætte på dagsordenerne. DH har fokus på tilgængelighed. Kim og Tina fra DH var i 2018 meget aktive i forhold til Avedøre hvor vejnettet skulle laves om. Fokus var tilgængelighed for handicappede. Det har aldrig været anført i Lokalplanen at handicappede skulle kunne benytte busserne – men det er ændret nu. Jan Nielsen har trukket sig som formand for HR, men Grethe er indstillet af DH Hvidovre til at overtage denne post. Høringssvarfrister ses markant udbedret – nu varsles vi. Forvaltningen begynder nu også at kommentere Handicaprådets høringssvar, inden den politiske behandling i fagudvalgene.

Efterfølgende spørgsmål/dialog:

Klagesager til Ankestyrelsen – hvordan kan DH hjælpe ?

DH har ikke ressourcerne at tilbyde hjælp, men opfordrer til medlemsskab af relevante patientforeninger og dermed assistance. Frivillighed må være vejen til hjælp – Københavns Retshjælp er en mulighed. Benyt endvidere kommunens borgerrådgiver.

Der opfordres til at Hvidovre Avis kan tage initiativ til artikelserie om omgørelsesprocenter.

Principafgørelse om botilbud – mindre indgribende tilbud. – afgørelse 51-18.

Pkt. 6 Fremlæggelse af regnskab 2018 – til efterretning

Regnskabet blev taget til efterretning uden kommentarer

Pkt. 7 Fremlæggelse af budget 2019

DH er paraplyorganisation (34 organisationer) og derfor er DH afskåret fra at ansøge om §18 midler. Grethe har ansøgt DH om driftsstilskud på 13.000 kr. i indeværende år / afventer tilbagemelding

Pkt. 8 Valg af formand (Grethe C J genopstiller)  
 Grethe Conrad Jørgensen (Muskelsvindfonden) blev genvalgt

Pkt. 9 Valg af næstformand (ny post)

Anja Nielsen (LEV / Sjældne diagnoser) blev valgt

Næstformanden skal være sparringspartner for formanden m.h.p. inden for en kortere årrække at blive kørt i stilling til at overtage formandsposten

Pkt. 10 Behandling af indkomne forslag – der er ikke indkommet nogle forslag

Pkt. 11 Eventuelt / dialog

Tilgængelighedsrevisor i teknik- og miljøforvaltningen Connie anfører at adgangen til busøerne på Avedøre skal laves om, idet disse ikke var tilgængelige for handicappede og gangbesværede. Grethe og Kim har fået denne respons på dialogmøde. Hvidovre Avis har også bragt artikel om disse bussøer.

Toiletfaciliteter i Frihedens Idrætscenter trænger til opfølgning (Kim).

Det Centrale Handicapråd har oprettet tema omkring beskæftigelse for borgere med handicap – tema til det kommende DH-møde og kommende HR-møde.

Høringssvar fra Ældrerådet udløser stadig økonomisk kompensation – skal afklares.

Tina; Hvidovre Kommune er begyndt at opsige børn i undervisningstilbud når forældrene klager over undervisningen i gruppetilbud. Dette sker midt i året og det sker uden at tilbyde nogen anden form for undervisningstilbud.

Der er iflg. LEV store koordinationsopgaver i netop undervisningsområdet og sammenfald med flere forskellige lovgrundlag.

.